ኣብቲ መርዓት ንመገመርያ ግዜ ቤት ሰብኣያ ዝኣተዋሉ ምሸት መኣዲ መን ይባርኾ?
መርዓዊ ከም ዝኾነ ሰብ ናብ ቤት ስድራኦም ይኣትው። ከም ዝኾነ ሰብ ምባለይዶ ፍዅስነተይ ረኣኹም። እስከ ሕራይ ከም ወግዑን ጸግዑን ንበሎ።
መድለዊ ዝረኸብኩሉ ወግዒ ድኣ ኣይኮነን’ምበር ኣብቲ መርዓት ንፈለማ እዋን ቤት ሰብኣየን ዝኣተዋሉ ምሸት ንወየ መኣዲ ባዕለን ይባርኻኦ ይብሃል።
መርዓዊ ድማ ከም ሰቦም መርዓት ብዝቘረሳኦ ይባረኹ። መኣዲ ምስ ተላዕለ እቲ መርዓት ኮፍ ኢለናሉ ዝጸንሓ ማእሲ ይለዓል። ሓሙ መርዓት ቀሪበምዎ ዝጸንሑ ሓድሽ ማእሲ ድማ ኣብ ንእዲ ይንጸፍ። እዚ ማእሲ ኣቦ መርዓዊ፡ ወዱ ምስ ተሓጸየ ኣዳልይዎ ክጸንሕ ዝግባእ ማእሲ’ዩ። ኣቦ ወዲ ንጓሉ እትኸውን ጓል ምስ ተቐበለ እንግድዓ ሰብ ደቂስዎ ዘይፈልጥ ቃንጫ ዝመስል ማእሲ ከዳሉ ግድን ይኸውን። ካብኡ ተረፈ ንዓኡን ንመርዓቱን ኣሐጺኑ ብተኽዊን ተታሒዙ ዝጸንሐ ማእሲ ይቕርብ። ነጸላኡ ኣጋሊጹ ዘይክእል ሕማቕ ሰብኣይ ግና ዝረኸቦ ማእሲ ይቕርብ። ብዘለፍታ ድማ ይሕለፍ።
መርዓት